ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0929/02

υποβολή: Bart Staes (Verts/ALE) προς την Επιτροπή

(5 Απριλίου 2002)

Θέμα: Έρευνα σχετικά με την ύπαρξη καρτέλ παραγωγών γυψοσανίδων

Πριν από ένα έτος περίπου ανακοινώθηκε ότι ο Ευρωπαίος Επίτροπος Monti έδωσε εντολή για τη διεξαγωγή ερευνών προκειμένου να εξακριβωθεί εάν ευρωπαίοι παραγωγοί γυψοσανίδων είχαν προβεί σε συμφωνία καθορισμού των τιμών. Σύμφωνα με πληροφορίες στις συμφωνίες συμμετείχαν, μεταξύ άλλων, οι εταιρείες Etex (Βέλγιο), British Plasterboard (Μεγάλη Βρετανία), Knauf (Γερμανία) και Lafarge (Γαλλία). Στα μέσα Απριλίου 2001 η Επιτροπή ενημέρωσε τις εμπλεκόμενες εταιρείες ότι άρχισε έρευνες εις βάρος τους.

Μπορεί η Επιτροπή να ανακοινώσει τα αποτελέσματα αυτών των ερευνών· Βρέθηκαν όντως αποδεικτικά στοιχεία για τη σύναψη συμφωνιών καθορισμού των τιμών· Ποιες κυρώσεις προτίθεται να επιβάλει η Επιτροπή εάν διαπιστωθεί κάτι τέτοιο·

Εάν η Επιτροπή δεν μπορεί να ανακοινώσει ακόμη αποτελέσματα γιατί δεν μπορεί· Σε ποια φάση ευρίσκονται οι έρευνες και πότε αναμένονται συγκεκριμένα αποτελέσματα· Ποιες άλλες πτυχές των ερευνών επιθυμεί να διεξαγάγει ακόμη η Επιτροπή·

Απάντηση του κ. Monti εξ ονόματος της Επιτροπής

(21 Μαΐου 2002)

Όπως αναφέρει το Αξιότιμο Μέλος του Κοινοβουλίου, η Επιτροπή, μετά από εκθέσεις του τύπου και συνακόλουθες έρευνες του τύπου, επιβεβαίωσε στις 23 Απριλίου 2001 (MEMO/01/149) ότι από το φθινόπωρο του 1998 ερευνά την ύπαρξη ύποπτου καρτέλ καθορισμού των τιμών στην αγορά των γυψοσανίδων (προϊόν γύψου που χρησιμοποιείται στις κατασκευές). Τον Απρίλιο του 2001 η Επιτροπή έστειλε ανακοίνωση των αιτιάσεων σε πέντε εταιρείες. Αυτό ήταν το αποτέλεσμα ενδελεχούς έρευνας, που περιελάμβανε επιθεωρήσεις κατά το 1998 και το 1999 στις εγκαταστάσεις ορισμένων παραγωγών γυψοσανίδων. Η Επιτροπή ανέφερε ότι στο στάδιο αυτό δεν θα αποκαλύψει ούτε την ταυτότητα των σχετικών εταιρειών ούτε τις λεπτομέρειες των αιτιάσεων που εγείρει εναντίον τους.

Η έρευνα της Επιτροπής στηνπόθεση αυτή συνεχίζεται. Δενπάρχει ορισμένη προθεσμία για την ολοκλήρωση των αντιμονοπωλιακών ερευνών, η διάρκεια της οποίας καθορίζεται κατά μεγάλο βαθμό από την πολυπλοκότητα της εν λόγωπόθεσης, την άσκηση από τις εμπλεκόμενες επιχειρήσεις των δικαιωμάτωνπεράσπισής τους και από τις εσωτερικές διαδικασίες της Επιτροπής.

Η Επιτροπή μπορεί, ωστόσο, να ενημερώσει το Αξιότιμο Μέλος του Κοινοβουλίου ότι τα ενδιαφερόμενα μέρη είχαν ήδη πρόσβαση στον φάκελο της Επιτροπής και είχαν χρησιμοποιήσει το δικαίωμά τους να απαντήσουν στις αιτιάσεις της Επιτροπής και να ακουστούν προφορικά σε επίσημη απόφαση. Η Επιτροπή αναμένει να είναι σε θέση στο εγγύς μέλλον να αποφασίσει ποιά περαιτέρω βήματα θα πρέπει να γίνουν (αν χρειασθεί) στις διαδικασίες.
ΓΡΑΠΤΗ ΕΡΩΤΗΣΗ E-1434/02

υποβολή: Camilo Nogueira Romn (Verts/ALE) προς το Συμβούλιο

(23 Μαΐου 2002)

Θέμα: Σχέσεις ΕΕ/Mercosur

Ο ισπανόςπουργός Οικονομικών Rodrigo Rato αναφέρθηκε πρόσφατα στην ιδιαίτερη σημασία της σύναψης εμπορικής συμφωνίας μεταξύ ΕΕ και Mercosur και ζήτησε από την Ένωση να τηρήσει πιο σθεναρή στάση. Ποια είναι τα εμπόδια που δεν επιτρέπουν τηνπογραφή αυτής της συμφωνίας, εφόσον η ΕΕ έχει ήδη

πογράψει συμφωνία με το Μεξικό και προτίθεται να πράξει σύντομα το ίδιο με τη Χιλή επ' ευκαιρία της επόμενης συνόδου κορυφής μεταξύ της Ένωσης και των χωρών της Λατινικής Αμερικής στη Μαδρίτη· Γιατί είναι δυνατή ηπογραφή συμφωνίας με τη Χιλή και όχι με τη Βραζιλία, την Αργεντινή, την Ουρουγουάη ή την Παραγουάη, χώρες μέλη της Mercosur;

Απάντηση

(30 Σεπτεμβρίου 2002)

1. Όπως πιθανόν γνωρίζετε, το Συμβούλιο ενέκρινε τυπικά τις διαπραγματευτικές οδηγίες ΕΕ-Mercosur στις 13 Σεπτεμβρίου 1999, βάσει του πολιτικού συμβιβασμού που επετεύχθη στο Λουξεμβούργο στις 21 Ιουνίου 1999. Βάσει του συμβιβασμού αυτού, δόθηκε στην Επιτροπή η εντολή να αρχίσει διαπραγματεύσεις για μη δασμολογικά στοιχεία αμέσως και να αρχίσει διαπραγματεύσεις για τους δασμούς και τιςπηρεσίες την 1η Ιουλίου 2001,πό το φως των αποτελεσμάτων του γύρου του ΠΟΕ. Η Επιτροπή έχει εντολή να διαπραγματευθεί με την Mercosur και έχει αναλάβει πλήρως αυτές τις διαπραγματεύσεις.

2. Υπενθυμίζεται ότι το Συμβούλιο, κατά τη σύνοδό του στις 28 Ιανουαρίου 2002, επανέλαβε τη σημασία που προσδίδει στην επίτευξη συμφωνίας σύνδεσης μεταξύ της ΕΕ και της Mercosur. Το Συμβούλιο χαιρέτισε επίσης την πρόοδο που έχει ήδη επιτευχθεί σε αυτές τις διαπραγματεύσεις και επανέλαβε τη δέσμευση της ΕΕ να συνεχίσει προς την ίδια κατεύθυνση.

3. Κατά τη σύνοδο ΕΕ-Mercosur στη Μαδρίτη, στις 17 Μαΐου, οι Αρχηγοί κρατών και κυβερνήσεων και των δύο περιοχών, αποσκοπώντας στην επίτευξη ταχείας προόδου και στην ολοκλήρωση των διαπραγματεύσεων το ταχύτερο δυνατόν, συμφώνησαν να δώσουν νέα ώθηση στις εμπορικοοικονομικές διαπραγματεύσεις βάσει της διαπεριφερειακής συμφωνίας σύνδεσης. Γι'αυτό, συμφώνησαν ότι, πριν από την επόμενη συνεδρίαση της διπεριφερειακής διαπραγματευτικής επιτροπής, θα πραγματοποιηθεί συνεδρίαση μεταξύ διαπραγματευτών της ΕΕ και της Mercosur σεπουργικό επίπεδο. Η συνεδρίαση αυτή αναμένεται να πραγματοποιηθεί στη Μπραζίλια, τον Ιούλιο 2002.
ΓΡΑΠΤΗ ΕΡΩΤΗΣΗ E-0336/02

υποβολή: Roger Helmer (PPE-DE) και Charles Tannock (PPE-DE) προς την Επιτροπή

(12 Φεβρουαρίου 2002)

Θέμα: Έσοδα από την κοπή νομισμάτων

Πού μπορούμε να προμηθευτούμε αντίγραφο του εντύπου που θα χρησιμοποιήσει η ΕΚΤ για να πιστώσει τα έσοδα από τη νομισματοκοπή στα κράτη της ζώνης ευρώ·

Έχει προβεί η ΕΚΤ (ή η Επιτροπή) σε εκτιμήσεις σχετικά με τους νικητές και τους ηττημένους από τη διαδικασία αυτή· Εάν ναι, μπορούμε να τις πληροφορηθούμε·

Έχει η ΕΚΤ (ή η Επιτροπή)πολογίσει τις απώλειες ή τα κέρδη, όσον αφορά τα έσοδα από τη νομισματοκοπή, για το Ηνωμένο Βασίλειο εάν αποφασίσει να συμμετάσχει στη ζώνη ευρώ· Εάν ναι, μπορούμε να μάθουμε ποιες είναι αυτές οι εκτιμήσεις·

Απάντηση του κ. Solbes Mira εξ ονόματος της Επιτροπής

(18 Απριλίου 2002)

1. Η απόφαση 2001/914/ΕΚ της Ευρωπαϊκής Κεντρικής Τράπεζας (ΕΚΤ) της 6ης Δεκεμβρίου 2001, σχετικά με την κατανομή των εσόδων από τη νομισματοκοπή των συμμετεχόντων κρατών μελών από το οικονομικό έτος 2002 δημοσιεύθηκε στην Επίσημη Εφημερίδα(1).

2. Η Επιτροπή δεν γνωρίζει εάν η ΕΚΤ έχει προβεί σε εκτιμήσεις σχετικά με τους νικητές και τους ηττημένους από τη διαδικασία αυτή.

Η Επιτροπή δεν εκτίμησε τις επιπτώσεις της απόφασης του Συμβουλίου των διοικητών της 9ης Δεκεμβρίου 2001 σχετικά με την κατανομή των εσόδων από τη νομισματοκοπή μεταξύ των κρατών μελών.

3. Η Επιτροπή δεν γνωρίζει εάν η ΕΚΤ διαθέτει εκτιμήσεις σχετικά με τις απώλειες ή τα κέρδη, όσον αφορά τα έσοδα από τη νομισματοκοπή, για το Ηνωμένο Βασίλειο εάν αποφασίσει να συμμετάσχει στη ζώνη ευρώ.

Η Επιτροπή σέβεται τη θέση των κρατών μελών που μέχρι στιγμής δεν προσχώρησαν στο ευρώ και κρίνει άστοχο το να εξετάσει ή να δημοσιεύσειποθετικά σενάρια σχετικά με το τι θα μπορούσε να είχε γίνει εάν είχαν εισέλθει στη ζώνη ευρώ.

(1) ΕΕ L 337 της 20.12.2001.
ΓΡΑΠΤΗ ΕΡΩΤΗΣΗ P-1097/02

υποβολή: Gerhard Schmid (PSE) προς την Επιτροπή

(9 Απριλίου 2002)

Θέμα: Η Ουγγαρία στον κατάλογο των χωρών που δεν είναι πρόθυμες να συνεργαστούν για την καταπολέμηση της νομιμοποίησης εσόδων από παράνομες δραστηριότητες

Στην έκθεση της Ειδικής Ομάδας Χρηματοοικονομικής Δράσης για το ξέπλυμα χρημάτων της 22ας Ιουνίου 2001 (τελευταία ενημέρωση τον Φεβρουάριο 2002), η Ουγγαρία αναφέρεται ως μη συνεργαζόμενη χώρα ((ΝCCΤ).

Ως εκ τούτου απευθύνω στην Επιτροπή, ως μέλος της Ειδικής Ομάδας Χρηματοοικονομικής Δράσης, τα ακόλουθα ερωτήματα:

- βάσει ποιων στοιχείων η Ουγγαρία περιλαμβάνεται μεταξύ των μη συνεργαζομένων για την καταπολέμηση της νομιμοποίησης εσόδων από παράνομες δραστηριότητες (ΝCCΤ) χωρών·

- Ποια είναι η σχετική τοποθέτηση της Επιτροπής στα πλαίσιο των διαπραγματεύσεων ένταξης και του τρίτου πυλώνα·

Απάντηση του κ. Bolkestein εξ ονόματος της Επιτροπής

(7 Μαΐου 2002)

Τον Ιούνιο του 2001 η Ειδική Ομάδα Χρηματοοικονομικής Δράσης για το ξέπλυμα των χρημάτων (FATF) προσέθεσε την Ουγγαρία στον κατάλογο των μη συνεργαζομένων χωρών (NCCT), των οποίων οι άμυνες κατά του ξεπλύματος των χρημάτων θεωρήθηκαν ανεπαρκείς.

Ο κύριος λόγος για τον οποίο η Ουγγαρία συμπεριλήφθηκε στον εν λόγω κατάλογο ήταν η συνεχιζόμενη πρακτική της να εκδίδει ανώνυμα βιβλιάρια ταμιευτηρίου. Στο πλαίσιο των διαπραγματεύσεων ένταξης, η Ουγγαρία ανέλαβε ήδη τη δέσμευση να σταματήσει την εν λόγω πρακτική από τη στιγμή ένταξής της στην Ένωση. Η FATF έκρινε ότι αυτό θα πρέπει να συμβεί νωρίτερα.

Μετά την εμφάνισή της στον εν λόγω κατάλογο, η Ουγγαρία ανέλαβε αποφασιστική δράση προκειμένου να ικανοποιήσει τις απαιτήσεις της FATF. Στην ανακοίνωση τύπου της 1ης Φεβρουαρίου 2002 (η οποία διατίθεται στη θέση της FATF στη διεύθυνση http://www.fatf-gafi.org), η FATF παρατηρεί με ιδιαίτερη ικανοποίηση τη γρήγορη και σημαντική πρόοδο που έχει πραγματοποιήσει η Ουγγαρία προκειμένου να εξαφανίσει τις επισημανθείσες ατέλειες.

Εφόσον η FATF συνεχίσει να θεωρεί ικανοποιητική τη συνεχιζόμενη εφαρμογή των εν λόγω μεταρρυθμίσεων, η Ουγγαρία μπορεί να ελπίζει ότι θα διαγραφεί από τον κατάλογο των NCCT στο σχετικά άμεσο μέλλον.

Ως εκ τούτου, η Επιτροπή είναι πεπεισμένη ότι το θέμα αυτό θα ρυθμιστεί πλήρως πολύ πριν την ένταξη.
ΓΡΑΠΤΗ ΕΡΩΤΗΣΗ E-0254/02

υποβολή: Chris Davies (ELDR) προς την Επιτροπή

(7 Φεβρουαρίου 2002)

Θέμα: Δάνεια για ανακαίνιση διατηρητέων κτηρίων στο ΗΒ

Το ΗΒ διαθέτει δάνεια για την αναγέννηση της εθνικής κληρονομιάς που χρηματοδοτούνται από την Κρατική Λοταρία και προορίζονται σε ιδιώτες για την ανακαίνιση κτηρίων που έχουν χαρακτηρισθεί διατηρητέα. Οι δανειοδοτήσεις αυτές καλύπτουν τη διαφορά μεταξύ της αξίας αγοράς του ακινήτου και των δαπανών που πρέπει να διαθέσει ο ιδιοκτήτης για να το ανακαινίσει.

Εκφράστηκαν ορισμένοι φόβοι ότι τα δάνεια αυτά που παίζουν σημαντικό ρόλο στην εξασφάλιση της επιβίωσης για τη διατήρηση της χρήσης των ιστορικής αξίας αυτών ακινήτων, θα απαγορευθούν από την Επιτροπή βάσει των κανονισμών για τα κρατικά δάνεια.

Είναι αυτή η πρόθεση της Επιτροπής και αν ναι ποιές είναι οι προτάσεις της ώστε να συνεχίσει να είναι δυνατή αυτή η πολυδάπανη ανακαίνιση των κτηρίων ιστορικής σημασίας στο Ηνωμένο Βασίλειο, που έχουν σχετικά χαμηλή αξία στην αγορά·

Απάντηση του κ. Monti Εξ ονόματος της Επιτροπής

(18 Μαρτίου 2002)

Η Επιτροπή αντιμετωπίζει ευνοϊκά τα σχέδια ανακαίνισης κτιρίων με ιστορική αξία, στο πλαίσιο των οποίων τα κράτη μέλη επιλέγουν κτίρια τα οποία είναι επιλέξιμα για τη χορήγηση ενισχύσεων.

Αναμφίβολα οι κανόνες της συνθήκης όσον αφορά κρατικές ενισχύσεις δεν αντιτίθενται σε σχέδια της μορφής αυτής, για τα οποία το κράτος καλύπτει τις δαπάνες που δεν δέχεται να καλύψει η αγορά.

Ως προς το θέμα αυτό πρέπει ναπενθυμιστεί ότι απαγόρευση κρατικών ενισχύσεων που αναφέρεται στο άρθρο 87 παράγραφος 1 της συνθήκης ΕΚ αφορά μόνο ορισμένα πλεονεκτήματα που παρέχονται σε επιχειρήσεις, δηλαδή φορείς που ασκούν μια οικονομική δραστηριότητα και οι οποίοι στρεβλώνουν ήπάρχει κίνδυνος να στρεβλώσουν τον ανταγωνισμό.

Σύμφωνα με τον κανονισμό (ΕΚ) αριθ. 69/2001 της Επιτροπής για την εφαρμογή των άρθρων 87 και 88 της συνθήκης ΕΚ στις ενισχύσεις de minimis(1), θεωρούνται ότι δεν πληρούν όλα τα κριτήρια του άρθρου 87 παράγραφος 1 της συνθήκης, οι ενισχύσεις που δενπερβαίνουν τα 100 000 ευρώ για διάστημα τριών ετών.

Εξάλλου, το άρθρο 87 παράγραφος 1 της συνθήκης ΕΚ απαγορεύει τις κρατικές ενισχύσεις μόνο στο μέτρο που επηρεάζουν το εμπόριο μεταξύ κρατών μελών. Διερωτάται κανείς σε ποιο βαθμό, εφόσον αυτή είναι η περίπτωση, οι επιχορηγήσεις για την αποκατάσταση της ιστορικής κληρονομιάς, που χρηματοδοτούνται από τα εθνικά λαχεία και οι οποίες καθιστούν δυνατή την αναπαλαίωση κτιρίων με ιστορική αξία επηρεάζουν το εμπόριο μεταξύ κρατών μελών.

Εφόσον οι επιχορηγήσεις αυτές τηρούν τα κριτήρια που ορίζονται στο άρθρο 87 παράγραφος 1 σημείο δ) της συνθήκης ΕΚ προβλέπεται παρέκκλιση της απαγόρευσης κρατικών ενισχύσεων για ενισχύσεις για την προώθηση του πολιτισμού και της διατήρησης της πολιτιστικής κληρονομιάς, εφόσον δεν αλλοιώνουν τους όρους συναλλαγών και ανταγωνισμού στην Κοινότητα σε βαθμό αντίθετο με το κοινό συμφέρον.

(1) ΕΕ L 10 της 13.1.2001.
ΓΡΑΠΤΗ ΕΡΩΤΗΣΗ P-2622/02

υποβολή: Bert Doorn (PPE-DE) προς την Επιτροπή

(12 Σεπτεμβρίου 2002)

Θέμα: Ενίσχυση προχωμάτων στο Sliedrecht — η νέα αναβολή στη λήψη αποφάσεως και η απάντηση της Επιτροπής στην προφορική ερώτηση Η-0578/02

Η Επιτροπή δεν έχει δώσει καμιά βάσιμη αιτιολόγηση για την πολύ αργοπορημένη απάντηση που έδωσε στις 3 Σεπτεμβρίου 2002, στην προφορική ερώτηση Η-0578/02(1) με θέμα το πρόβλημα τμημάτων των προχωμάτων στο Sliedrecht.

Η Επιτροπή επαναλαμβάνει μόνον ότι προς το παρόνδεν έχει ακόμα εξετάσει την λεπτομερή απάντηση της ολλανδικής κυβέρνησης στην αιτιολογημένη γνώμη της Επιτροπής της 26ης Ιουλίου 2001. Σημειωτέον ότι αυτή η λεπτομερής απάντηση είχε ήδη παραληφθεί από τις 11 Οκτωβρίου 2001.

Συνειδητοποιείτε το γεγονός ότι πρόκειται για λήψη αποφάσεως σχετικά με ενίσχυση προχωμάτων που έχει ήδη επανειλημμένως αναβληθεί λόγω της παρέμβασης της Ευρωπαϊκής Επιτροπής·

Συνειδητοποιείτε το γεγονός ότι περαιτέρω αναβολή της λήψεως αποφάσεως σχετικά με την ενίσχυση προχωμάτων μπορεί να δημιουργήσει επικίνδυνη κατάσταση·

Συνειδητοποιείτε το γεγονός ότι η εμπιστοσύνη των πολιτών που έχουν εναποθέσει τις ελπίδες τους σε ενεργό παρέμβαση της Ευρωπαϊκής Επιτροπής έχει διασαλευθεί λόγω της καθυστερήσεως στην επεξεργασία του φακέλου αυτού·

(1) Γραπτή ερώτηση της 3.9.2002.

Απάντηση της κας Wallstrm εξ ονόματος της Επιτροπής

(10 Οκτωβρίου 2002)

Η Επιτροπή θα ήθελε να πληροφορήσει το Αξιότιμο Μέλος του Κοινοβουλίου ότι οι αρχικές ανησυχίες της εν προκειμένω σχετίζονται, πρωτίστως, με την ανεπάρκεια της ολλανδικής νομοθεσίας όσον αφορά την ανάγκη διενέργειας εκτίμησης περιβαλλοντικών επιπτώσεων για τα έργα κατασκευής φράγματος, δυνάμει της οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1). Κατά την διάρκεια της τρέχουσας διαδικασίας επί παραβάσει, οι Κάτω Χώρες θέσπισαν νέα νομοθεσία στον εν λόγω τομέα. Κατά τη γνώμη της Επιτροπής η νέα αυτή νομοθεσία συνιστά μια καταλληλότερη βάση καθορισμού της ανάγκης εκτίμησης των περιβαλλοντικών επιπτώσεων των έργων κατασκευής φράγματος.

Η Επιτροπή είναι της γνώμης ότι η νομοθετική αυτή πρόοδος πρέπει να ληφθείπόψη στην περίπτωση των φραγμάτων του Sliedrecht. Η Επιτροπή ελπίζει να καταλήξει λίαν συντόμως σε τελικά συμπεράσματα όσον αφορά το συγκεκριμένο αυτό έργο κατασκευής φράγματος.

(1) ΕΕ L 175 της 5.7.1985, όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1977, ΕΕ L 73 της 14.3.1997.
ΓΡΑΠΤΗ ΕΡΩΤΗΣΗ P-1025/02

υποβολή: Emmanouil Bakopoulos (GUE/NGL) προς το Συμβούλιο

(5 Απριλίου 2002)

Θέμα: Γεγονότα στη Μέση Ανατολή

Τα τραγικά γεγονότα στη Μέση Ανατολή που συνεχίζονται και οι επιπτώσεις τους, θίγουν ζωτικά συμφέροντα της Ευρωπαϊκής Ένωσης και απαιτούν την ενεργό ανάμειξή της στην αναζήτηση λύσης.

Ερωτάται το Ευρωπαϊκό Συμβούλιο σε τι ενέργειες έχει ήδη προβεί, και σε ποιες ακόμη σχεδιάζει να προβεί ώστε η Ευρωπαϊκή Ένωση να μην είναι μόνον ο βασικός χρηματοδότης της περιοχής αλλά και δημιουργός πολιτικών λύσεων που τόσο έχει ανάγκη, όχι μόνο η Μέση Ανατολή αλλά και η ίδια η Ευρωπαϊκή Ένωση·

Απάντηση

(30 Σεπτεμβρίου 2002)

Το Συμβούλιο εξακολουθεί να συμμετέχει ενεργά στην αναζήτηση ειρηνευτικής λύσης για τη Μέση Ανατολή, με βάση τις σχετικές αποφάσεις του Συμβουλίου Ασφαλείας των Ηνωμένων Εθνών. Οιπουργοί συζήτησαν το θέμα κατά τη σύνοδο της 3ης Απριλίου στο Λουξεμβούργο και εκ νέου, επ' ευκαιρία της 5ης Ευρωμεσογειακής Διάσκεψης στη Βαλένθια. Επιπλέον, το Μεσανατολικό είχε εγγραφεί στην ημερήσια διάταξη του Συμβουλίου Γενικών Υποθέσεων της 15ης Απριλίου και, ακολούθως, της 13ης Μαΐου. Περιλήφθηκε και πάλι στην ημερήσια διάταξη του Συμβουλίου Γενικών Υποθέσεων της 17ης Ιουνίου 2002. Ο Γενικός Γραμματέας/Ύπατος Εκπρόσωπος κ. Χαβιέ Σολάνα μετέβη και πρόσφατα στην περιοχή, όπου συναντήθηκε τόσο με τον Πρόεδρο της Παλαιστινιακής Αρχής κ. Αραφάτ όσο και με τον Πρωθυπουργό του Ισραήλ κ. Σαρόν· επίσης, συμμετέσχε, μαζί με τον Πρόεδρο του Συμβουλίου, στην τετραμερή συνάντηση, σεπουργικό επίπεδο, που πραγματοποιήθηκε στις 2 Μαΐου στην Ουάσιγκτον. Το Συμβούλιο συμμερίζεται την άποψη του Αξιότιμου κ. Βουλευτή ότι μια πολιτική λύση αποτελεί ουσιαστική προϋπόθεση για την αποκατάσταση διαρκούς ειρήνης και ασφάλειας στην περιοχή.
ΓΡΑΠΤΗ ΕΡΩΤΗΣΗ E-1849/02

υποβολή: Paulo Casaca (PSE) προς την Επιτροπή

(28 Ιουνίου 2002)

Θέμα: Παράνομη πρόταση σχετικά με την αλίευση κεφαλάδων

Η Ευρωπαϊκή Επιτροπή πρότεινε με την πρόταση κανονισμού(1) να παρασχεθούν σε δύο κράτη μέλη δυνατότητες αλιείας κεφαλάδων στην ζώνη ΙCΕS Χ.

Το πρόβλημα είναι ότι ο κανονισμός 2027/95(2), όπως τροποποιήθηκε από τον κανονισμό 149/99(3), περιορίζει στο μηδέν τις αλιευτικές προσπάθειες των συγκεκριμένων κρατών μελών στην προαναφερθείσα ζώνη ΙCΕS Χ για τα είδη βαθέωνδάτων, (στα οποία κανονικά κατατάσσεται ο κεφαλάς), καθώς και για τα βενθοπελαγικά είδη.

Ο κανονισμός αυτός όχι απλώς δεν έχει ανακληθεί αλλά η πρόταση της Επιτροπής τον παραθέτει μάλιστα ως αιτιολογική αναφορά.

Κατόπιν τούτου, ερωτάται η Επιτροπή πώς εξηγεί αυτή την πρότασή της.

Έχει επίγνωση η Επιτροπή των σοβαρότατων συνεπειών που η πολιτική της άναρχης παροχής κινήτρων δύναται να έχει για τη διατήρηση των αλιευμάτων στην Αποκλειστική Οικονομική Ζώνη της Αυτόνομης Περιφέρειας των Αζορών·

(1) COM(2001)764.

(2) ΕΕ L 199 της 24.8.1995, σελ. 1.

(3) ΕΕ L 18 της 23.1.1999, σελ. 3.

Απάντηση του κ. Fischler εξ ονόματος της Επιτροπής

(1 Αυγούστου 2002)

Δεν είναι σωστό δύο κράτη μέλη που αναφέρεται ότι διαθέτουν μηδενική αλιευτική προσπάθεια στη διαίρεση Χ του ICESπό τους όρους του κανονισμού περί αλιευτικής προσπάθειας στα δυτικά ύδατα (κανονισμός του Συμβουλίου (ΕΚ) αριθ. 2027/95, της 15ης Ιουνίου 1995, για τη θέσπιση συστήματος για τη διαχείριση αλιευτικής προσπάθειας όσον αφορά ορισμένες κοινοτικές περιοχές αλιείας και πόρους, όπως τροποποιήθηκε από τον κανονισμό του Συμβουλίου (ΕΚ) αριθ. 149/1999 της 19ης Ιανουαρίου 1999). Τα εν λόγω κράτη μέλη διαθέτουν μηδενική αλιευτική προσπάθεια μόνο στο τμήμα της διαίρεσης Χ του ICES που βρίσκεταιπό τη κυριαρχία ή τη δικαιοδοσία της Πορτογαλίας και μπορούν νόμιμα να ασκούν αλιευτικές προσπάθειες σε άλλα τμήματα της διαίρεσης Χ του ICES. Ως εκ τούτου, η πρόταση της Επιτροπής συμφωνεί με την ισχύουσα νομοθεσία.

Τα εν λόγω δύο κράτη μέλη διαθέτουν πολύ μικρές ποσοστώσεις 10 τόνων καθένα, προκειμένου να καλύπτουν παρεμπίπτοντα αλιεύματα και να αποφεύγουν την απόρριψη στο πλαίσιο της εξερευνητικής αλιείας. Οι ποσότητες αυτές είναι πολύ μικρές και δεν έχουν σημαντική επίπτωση στη βιωσιμότητα του αποθέματος.
ΓΡΑΠΤΗ ΕΡΩΤΗΣΗ E-0447/02

υποβολή: Michael Cashman (PSE) προς την Επιτροπή

(21 Φεβρουαρίου 2002)

Θέμα: Διαφορές τιμών στον ταξιδιωτικό τομέα

Επί του παρόντος, ορισμένα ταξιδιωτικά γραφεία, τα οποία διαθέτουν εγκαταστάσεις έκδοσης εισητηρίων σε άλλα κράτη μέλη (π.χ. CenterParcs), επιτρέπουν στους πελάτες τους να αγοράζουν εισητήρια μόνο στην χώρα στην οποία βρίσκονται, πράγμα που ενδέχεται να έχει ως αποτέλεσμα οι διακοπές να κοστίζουν στον πελάτη/στην πελάτισσα περισσότερα χρήματα. Θα μπορούσε η Επιτροπή να διευκρινίσει, κατά πόσο η πρακτική αυτή αντιβαίνει στην πολιτική ανταγωνισμού·

Απάντηση του κυρίου Monti εξ ονόματος της Επιτροπής

(5 Απριλίου 2002)

Το αξιότιμο μέλος ερωτά την Επιτροπή εάν το γεγονός ότι ορισμένες επιχειρήσεις στον τομέα της οργάνωσης ταξιδίων όπως η επιχείρηση Center Parcs αποτρέπουν τους πελάτες τους να αγοράζουν εισιτήρια από άλλο κράτος μέλος από εκείνο στο οποίο διαμένουν, αποτελεί παραβίαση των κανόνων του ανταγωνισμού. Πράγματι, η πρακτική αυτή θα είχε συνέπεια το να μην μπορούν οι καταναλωτές να επιλέγουν να κάνουν τις κρατήσεις τους από κράτος μέλος όπου οι όροι είναι ευνοϊκότεροι.

Στη συγκεκριμένη περίπτωση, οι κανόνες του ανταγωνισμού, και ειδικότερα το άρθρο 81, παράγραφος 1, της συνθήκης ΕΚ, δεν θα μπορούν να τύχουν εφαρμογής παρά εάν η εν λόγω απαγόρευση απέρρεε ή προβλεπόταν σε συμφωνία διανομής των εν λόγωπηρεσιών, όπως εκείνες που συνάπτονται μεταξύ των εν λόγω επιχειρήσεων και των ταξιδιωτικών πρακτορείων, για παράδειγμα.

Οι λόγοι που οδήγησαν τις επιχειρήσεις αυτές να θεσπίσουν μια τέτοια απαγόρευση θα έπρεπε να αναλυθούν στη συνέχεια. Κατόπιν αυτού θα έπρεπε να επαληθευτεί εάν θα μπορούσαν να αιτιολογούνται από οικονομική άποψη (διαφορετική μεταφορά, ποσοστό ΦΠΑ ή διαφορετική φορολόγηση κλπ).

Μόνον μετά από τέτοιου είδους λεπτομερή εξέταση, θα μπορούσε να συναχθεί εάν η εν λόγω απαγόρευση είναι συμβατή ή όχι προς τις διατάξεις του άρθρου 81, παράγραφος 3, της συνθήκης ΕΚ.

Εάν οι εν λόγω επιχειρήσεις παρείχαν άμεσα τιςπηρεσίες τους στον καταναλωτή χωρίς τη μεσολάβηση ταξιδιωτικών πρακτορείων ή τρίτων επιχειρήσεων, αυτού του είδους οι πρακτικές δεν θα ήταν αντίθετες προς τους κοινοτικούς κανόνες, με εξαίρεση ορισμένες περιπτώσεις όπου θαπήρχε επιχείρηση σε δεσπόζουσα θέση.

Η γενική διεύθυνση του ανταγωνισμού θα προβεί σε έρευνα για την επαλήθευση των διαφόρων αυτών στοιχείων.
ΓΡΑΠΤΗ ΕΡΩΤΗΣΗ E-2197/02

υποβολή: Kathleen Van Brempt (PSE) προς την Επιτροπή

(19 Ιουλίου 2002)

Θέμα: Συστήματα απενεργοποίησης των κινητών τηλεφώνων

Όλο και περισσότεροι άνθρωποι ενοχλούνται από το κουδούνισμα κινητών τηλεφώνων σε ακατάλληλες στιγμές. Καθώς η επικοινωνία μέσω κινητών τηλεφώνων αυξάνεται, εμφανίζονται όλο και περισσότερα συστήματα απενεργοποίησής τους με τη χρήση οργάνων τα οποία καθιστούν αδύνατη την επικοινωνία μέσω κινητών τηλεφώνων. Πολλοί κινηματογράφοι, εστιατόρια, νοσοκομεία και σχολεία επιθυμούν να εγκαταστήσουν τέτοια συστήματα απενεργοποίησης των κινητών τηλεφώνων. Στο Βέλγιο ο νόμος απαγορεύει επί του παρόντος τη χρήση τέτοιων συστημάτων, ενώ στη Γαλλία για παράδειγμα η χρήση τους επιτρέπεται.

Σχεδιάζει η Επιτροπή να εκπονήσει ευρωπαϊκή οδηγία που θα έχει ως αντικείμενο και θα ρυθμίζει σε ευρωπαϊκό επίπεδο τα συστήματα απενεργοποίησης των κινητών τηλεφώνων·

Απάντηση του κ. Liikanen εξ ονόματος της Επιτροπής

(3 Σεπτεμβρίου 2002)

Η χρήση συστημάτων τα οποία εμποδίζουν τη λήψη και την εκπομπή σημάτων κινητών τηλεφώνων αυτή τη στιγμή απαγορεύεται σε όλα τα κράτη μέλη. Το Εθνικό Κοινοβούλιο της Γαλλίας ψήφισε νόμο ο οποίος προετοιμάζει το έδαφος για να επιτραπεί η χρήση τέτοιου είδους εξοπλισμού στις αίθουσες παραστάσεων,πό την επιφύλαξη της θέσπισης μέτρων εφαρμογής από την εθνική ρυθμιστική αρχή.

Η Επιτροπή επανεξετάζει αυτή τη στιγμή την κατάσταση δεδομένου ότι η χρήση τέτοιου είδους εξοπλισμού φαίνεται να εγείρει μια σειρά θεμάτων που αφορούν ειδικότερα την ελεύθερη κυκλοφορία τωνπηρεσιών, την προστασία κατά των παρεμβολών σε συχνότητες που έχουν κατανεμηθεί και εκχωρηθεί για τις επικοινωνίες κινητής τηλεφωνίας, καθώς και τη συμβατότητα με την οδηγία σχετικά με τον ραδιοεξοπλισμό και τον τηλεπικοινωνιακό τερματικό εξοπλισμό (R & TTE)(1).

(1) Οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με τον ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών, ΕΕ L 91 της 7.4.1999.